पाएं अपने शहर की ताज़ा ख़बरें और फ्री ई-पेपरडाउनलोड करें
कोरोना के दौरान सरकारी स्कूलों के बच्चे पढ़ाई से दूर न रहें, इसके लिए इस साल भी टीवी पर कक्षाएं होंगी। 10 मई से दूरदर्शन के डीडी बिहार चैनल पर 9वीं, मैट्रिक और इंटर के छात्र-छात्राओं के लिए कक्षाएं होंगी। हरेक कक्षा 16 से 17 मिनट की होगी और एक घंटे में ऐसी 3 कक्षाएं होंगी। इन तीन विषयों के बीच विद्यार्थियों को कोरोना काल में स्वस्थ रहने का मंत्र भी मिलेगा।
प्राइवेट स्कूलों की तरह यह पढ़ाई टू-वे नहीं होगी, मतलब सवाल पूछने का ऑप्शन नहीं होगा। इस बार राज्य के 8 हजार हाईस्कूलों के लगभग 36 लाख बच्चों को लाभ देने का लक्ष्य रखा गया है। बिहार शिक्षा परियोजना परिषद (बीईपी) ने पिछले साल की तरह ‘मेरा दूरदर्शन मेरा विद्यालय’ कार्यक्रम की तैयारी की है। कक्षाओं के लिए डिजिटल पाठ्यक्रम तैयार करने में तकनीकी सहयोग यूनिसेफ ने दिया है। हाईस्कूल शिक्षकों की मदद से विषय विशेषज्ञों ने इन कक्षाओं के लिए ई-कंटेंट तैयार किया है। किस दिन किस विषय की पढ़ाई होगी, यह प्रसारण के एक दिन पहले बताया जाएगा।
मैट्रिक और इंटर के बच्चों के सवालों का जवाब एप पर
9वीं से इंटर तक के बच्चे टीवी पर भले सवाल नहीं पूछ सकते, लेकिन उन्नयन बिहार एप पर इसकी व्यवस्था है। इस एप से शिक्षक और आईआईटी के स्टूडेंट भी जुड़े हैं, जो बच्चों के प्रश्न का उत्तर देंगे। इस एप को एंड्रायड 4.0 और इससे ऊपर के वर्जन वाले मोबाइल में डाउनलोड किया जा सकता है। इसपर एनिमेटेड विडियो के साथ टेस्ट की भी सुविधा है। प्ले स्टोर पर Unnayan App सर्च कर सकते हैं या इस लिंक के जरिए डाउनलोड कर सकते हैं- https://play.google.com/store/apps/details?id=com.eckovation.unnayan&hl=en_IN&gl=US
ई-लाइब्रेरी भी जल्द लांच करेगा बीईपी
बिहार शिक्षा परियोजना परिषद (बीईपी) ई लाइब्रेरी तैयार करा रहा है। इसमें सभी कक्षाओं और सभी विषयों के अलग-अलग चैप्टर को रोचक तरीके से विशेषज्ञ शिक्षकों द्वारा पढ़ाया जाएगा। इसे शिक्षा विभाग के स्तर पर जल्द लांच करने की तैयारी है।
क्लास का समय ये रहेगा
कक्षा 9 और 10 सुबह 10 बजे से 11 बजे
कक्षा 11 और 12 सुबह 11 बजे से 12 बजे
डीडी बिहार यहां मिलेगा
नेटवर्क चैनल
नेटवर्क चैनल
बच्चों को प्रसारण दिखाएं अभिभावक
शुक्रवार को बीईपी के राज्य परियोजना निदेशक संजय सिंह ने प्रधानाध्यापकों, शिक्षकों व अभिभावकों से बच्चों को प्रसारण देखना सुनिश्चित कराने के लिए कहा है। पिछले साल 1 से 5 तक की पढ़ाई 1 जून से शुरू हुई थी और 4 मई से छठी से 8वीं तक की कक्षाएं।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva hin_Deva hin_Deva hne_Deva hin_Deva hin_Deva hin_Deva hin_Deva hin_Deva hne_Deva hne_Deva hin_Deva hin_Deva zho_Hant eng_Latn